CELEX: C2005/205/11
Language: fi
Date: 2005-08-20 00:00:00
Title: Asia C-233/05: Gerechtshof te 's-Hertogenboschin 16.2.2005 tekemällään päätöksellä esittämä ennakkoratkaisupyyntö asiassa V.O.F. Dressuurstal Jespers vastaan Inspecteur van de Belastingdienst/Zuidwest/kantoor Breda van de rijksbelastingdienst

20.8.2005   
            
            
               FI
            
            
               Euroopan unionin virallinen lehti
            
            
               C 205/6
            
         Gerechtshof te 's-Hertogenboschin 16.2.2005 tekemällään päätöksellä esittämä ennakkoratkaisupyyntö asiassa V.O.F. Dressuurstal Jespers vastaan Inspecteur van de Belastingdienst/Zuidwest/kantoor Breda van de rijksbelastingdienst
   (Asia C-233/05)
   (2005/C 205/11)
   Oikeudenkäyntikieli: hollanti
   Gerechtshof te 's-Hertogenbosch on pyytänyt 16.2.2005 tekemällään päätöksellä, joka on saapunut yhteisöjen tuomioistuimeen 27.5.2005, Euroopan yhteisöjen tuomioistuimelta ennakkoratkaisua asiassa V.O.F. Dressuurstal Jespers vastaan Inspecteur van de Belastingdienst/Zuidwest/kantoor Breda van de rijksbelastingdienst seuraaviin kysymyksiin:
   
               1 a)
            
            
               Onko kyse uudesta tavarasta ja näin ollen kuudennen direktiivin 5 artiklan 7 kohdan a alakohdassa tarkoitetusta tuottamisesta (valmistamisesta) sellaisessa tapauksessa, että kouluttamaton hevonen koulutetaan tiettyihin tarkoituksiin, esimerkiksi ratsuhevoseksi? (1)
               
            
         
               1 b)
            
            
               Onko kyse kysymyksessä 1 a tarkoitetusta valmistamisesta sellaisessa tapauksessa, että hevonen, josta on jo tehty käyttökelpoinen tiettyihin tarkoituksiin (ks. edellä kysymys 1 a), koulutetaan niin, että se voi osallistua (koulu )ratsastuskilpailuihin korkeammassa luokassa kuin ennen koulutusta?
            
         
               2)
            
            
               Onko näihin kysymyksiin annettavien vastausten kannalta merkitystä sillä, missä määrin kyse on hevosen osalta tapahtuvasta mitattavissa olevasta muutoksesta, esimerkiksi siitä, että se saa luvan osallistua korkeamman luokan kilpailuihin?
            
         
               3)
            
            
               Onko minkäänlaista vaikutusta sillä, saavuttaako kyseinen hevonen tosiasiallisesti asetetun tavoitteen (toimitus valmistajan toimesta) vai jättääkö se esimerkiksi terveyteen tai suorituskykyyn liittyvien ongelmien takia saavuttamatta koulutukselle asetetun tavoitteen?
            
         
               4)
            
            
               Mitä vaikutuksia toiseen ja kolmanteen annettavilla vastauksilla on siihen nähden, että kyse on kestoon perustuvasta verosaatavan syntymisestä, mikä merkitsee sitä, että verosaatava syntyy tietyin määräajoin veroilmoituksessa esitetyn selvityksen mukaisesti?
            
         
      (1)  Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1).